हर बार जब मुझसे किसी ‘शुभ समाचार’ के बारे में पूछा जाता है या मातृत्व बनाम कैरियर पर भाषण झाड़ा जाता है, मैं खुद से कुछ नहीं कहती। क्लेयर अंडरवुड के बड़े सीधे-सादे उस जवाब को दोहरा देती हूँ जो उन्होंने इस सवाल के जवाब में हाउस ऑफ लॉर्ड्स में दिया था। उनसे पूछा गया, 'आप के बच्चे नहीं हैं, क्या इस पर कभी पछतावा होता है? ‘उन्होंने कहा, 'आपके है कभी आप इस पर पछताए?'’ क्योंकि यह पूरा मामला आपके चुनाव का है। मैंने बच्चे नहीं पैदा करना चुना। मैं उसके परिणामों से पूरी तरह वाकिफ हूँ। मैं रात को जाग कर यह चिंता नहीं करती कि तीस-चालीस साल बाद मेरे बुढ़ापे में मेरा सहारा कौन होगा। मेरी कोख उदासी में डूब नहीं जाती, जब मैं दूसरे लोगों की गोद में बच्चा देखती हूँ। मजे की बात है कि मैं और मेरे पति कभी बच्चा पैदा करने के बारे में सोचें तो लोग खुशी जाहिर करेंगे। उत्साह प्रगट करेंगे, भले ही हम अभिभावकत्व के नाम पर कबाड़ा करें। लेकिन, अगर हम ऐसा नहीं करें और अपना पूरा जीवन, अपने कैरियर, अपने घर, अपने अर्थपूर्ण रिश्तों, अपने परिवार और दोस्तों के साथ बिताएं, तब भी हम स्वार्थी, गैरजिम्मेदार और 'अस्थिर वैवाहिक रिश्ते' वाले माने जाएँगे।